Pabėgis

Pabėgis (arba žuolis) – geležinkelio bėgių atrama, dedama ant balasto ir jam perduodanti bėgių apkrovą. Būna sijos pavidalo, daromas iš spygliuočių medienos (dažniausiai įmirkytos antiseptiku) arba gelžbetonio, rečiau – iš metalo. Pabėgiai nustatytais tarpais (1660–2000 pabėgių 1 km) išdėstomi skersai geležinkelio ir sutvirtinti su bėgiais sudaro fiksuoto pločio bėgių vėžės grandinę. Pabėgiai gaminami ir tiesiami siekiant užtikrinti bėgių ir geležinkelio ruožo stabilumą eksploatacijos metu.

 Istorija 

1830 m. nutiestame geležinkelyje Liverpulis–Mančesteris (Anglija) bėgiams sutvirtinti buvo naudojamos akmeninės plokštės.Шпалы. Myrailway.ru (tikrinta 2025-04-18). Vėliau pradėti naudoti mediniai pabėgiai, XX a. – gelžbetoniniai, metaliniai ir kt. TSRS gaminti 270 cm ilgio gelžbetoniniai pabėgiai.Шпалы. Didžioji tarybinė enciklopedija XXI a. pradžioje Lietuvoje pabėgiai buvo gaminami Marijampolėje – tai pagal švedų pavyzdį gaminti gelžbetoniniai pabėgiai, po 1750 vienam kilometrui.

 Mediniai pabėgiai 

Mediniams pabėgiams gaminti tinka eglė, pušis, kedras, beržas. Jie būna dviejų tipų – apipjauti iš keturių pusių ir apipjauti iš dviejų pusių. Medinių pabėgių standartinis ilgis yra 275 cm (NVS) arba 280 cm (ES), tačiau po iešmais klojami ilgesni, jie vadinami iešmų pabėgiais. Ant tiltų ir viadukų gali būti klojami ir pusiniai pabėgiai (dvigubai trumpesni, nei standartiniai). Mediniai pabėgiai laiko 15–20 metų.

 Gelžbetoniniai pabėgiai 

Gelžbetoniai pabėgiai gaminami iš aukštos kokybės betono ir plieninių stygų ar strypų armatūros. Armatūra gaminant pabėgius paprastai įtempiama, nes tai padidina atsparumą lenkimui ir dinaminėms apkrovoms.

 Šaltiniai 

Kategorija:Geležinkelių infrastruktūra